Huvila meren rannalla
Yli hajoovan haahden hyrsky
 käy rantaan viluissaan,
 vedenrajassa kuihtuvan kaislan
 saa vastaansa murtumaan.

 Kivikovalle puiston tielle
 kukan umput on karisseet,
 kukat kuolivat aukenematta,
 ei ajoissa ehtineet.

 Kivikovaa puiston tietä
 iso jalka astunut on,
 ohi heltymättä mennyt
 kukan myöhäisen kukinnon.

 Jo kalpea käsi sulkee
 yliskammion ikkunan.
 Sydän ylpeä toiveensa tiesi
 pian vainaaksi valkenevan.